
GROZĪJUMS JELGAVAS VALSTSPILSĒTAS PAŠVALDĪBAS DOMES 2026. GADA 27. AUGUSTA LĒMUMĀ NR. 13/19 “NOTEIKUMU “JELGAVAS VALSTSPILSĒTAS PAŠVALDĪBAS DIBINĀTO IZGLĪTĪBAS IESTĀŽU VADĪTĀJU PROFESIONĀLĀS DARBĪBAS NOVĒRTĒŠANAS UN AUGSTĀKAS MĒNEŠA DARBA ALGAS LIKMES NOTEIKŠANAS KĀRTĪBA” IZDOŠANA”
Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saskaņā ar Ministru kabineta 2026. gada 1. septembra noteikumiem Nr. 529 “Grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (stājās spēkā 2026. gada 11. septembrī, piemērojami ar 2026. gada 1. septembri), veikti grozījumi Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” (turpmāk – Noteikumi Nr. 445) 9. punktā, nosakot, ka izglītības iestādes dibinātājam saskaņā ar tā apstiprinātājiem kritērijiem, izvērtējot izglītības iestādes vadītāja darba intensitāti un personīgo ieguldījumu izglītības iestādes attīstībā, apstiprinātā valsts budžeta ietvaros ir tiesības noteikt līdz 80 procentiem augstāku vispārējās izglītības, profesionālās izglītības un interešu izglītības iestādes vadītāja mēneša darba algas likmi par Noteikumos Nr. 445 noteikto zemāko izglītības iestādes vadītāja mēneša darba algas likmi. Jelgavas valstspilsētas pašvaldības domes noteikumus “Jelgavas valstspilsētas pašvaldības dibināto izglītības iestāžu vadītāju profesionālās darbības novērtēšanas un augstākas mēneša darba algas likmes noteikšanas kārtība” (turpmāk – Noteikumi) izdeva 2026. gada 27. augustā atbilstoši spēkā esošai Noteikumu Nr. 445 redakciju, kas paredzēja dibinātāja tiesības noteikt līdz 60 procentiem augstāku izglītības iestādes vadītāja mēneša darba algas likmi. Lai nodrošinātu labas pārvaldības principu, Jelgavas valstspilsētas pašvaldības dome kā izglītības iestāžu dibinātājs groza Noteikumus, palielinot Noteikumos noteikto mēneša darba algas likmes palielinājumu atbilstoši proporcionāli Ministru kabineta noteiktajam palielinājumam Noteikumos Nr. 445.
Saskaņā ar Pašvaldību likuma 4. panta pirmās daļas 4. punktu, 10. panta pirmās daļas 21. punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 9. punktu,
JELGAVAS VALSTSPILSĒTAS PAŠVALDĪBAS DOME NOLEMJ:
1. Izdarīt Jelgavas valstspilsētas pašvaldības domes 2026. gada 27. augusta lēmuma Nr.13/19 “Noteikumu “Jelgavas valstspilsētas pašvaldības dibināto izglītības iestāžu vadītāju profesionālās darbības novērtēšanas un augstākas mēneša darba algas likmes noteikšanas kārtība” izdošana” pielikumā “Noteikumi “Jelgavas valstspilsētas pašvaldības dibināto izglītības iestāžu vadītāju profesionālās darbības novērtēšanas un augstākas mēneša darba algas likmes noteikšanas kārtība” (turpmāk – Noteikumi) grozījumu un izteikt Noteikumu pielikuma II. sadaļu šādā redakcijā:

“II.
Izglītības iestādes vadītāja zemākās mēneša darba algas likmes palielinājums procentos

	Darba kvalitātes izvērtēšanā iegūto punktu skaits
	22–26 punkti
	27–32 punkti
	33–37 punkti
	38–43 punkti
	44–48 punkti
	49–54 punkti

	Zemākās mēneša darba algas likmes palielinājuma apmērs (procentos)
	18
	24
	30
	36
	42
	48


2. Lēmums piemērojams ar 2026. gada 1. septembri.
Domes priekšsēdētājs








M.Daģis

